ઊલ્ટુંં જ્યારે તમે સત્તા પર આવ્યા તમે નિષ્ઠાવાન લોકોનું અનાદર કરી તેઓને બદનામ કરવાના પ્રયત્નો કર્યા” તિવારીએ કહ્યું હતું કે, “દેશમાં અને રાજ્યમાં હાલની સ્થિતિ‘અઘોષિત કટોકટી’ જેવી છે અને હાલની આ ‘અઘોષિત કટોકટી’ ઘોષિત થયેલી કટોકટી કરતાં વધારે ભયાનક છે” એક ન્યૂઝ એજન્સી સાથેની વાતચીતમાં તિવારીએ કહ્યું હતું કે, તેમના ભાજપ છોડવા પાછળ મુખ્ય બે કારણો છે : પ્રથમ કારણ એ છે કે છેલ્લા ચાર વર્ષથી પાર્ટીમાં સરમુખત્યારશાહી, અરાજકતા અને ભ્રષ્ટાચારે સ્થાન જમાવ્યું છે અને બીજું કારણ છે રાજ્ય તેમજ દેશમાં જાહેર થયેલી ‘અઘોષિત કટોકટી’ જ્યારે તિવારીને ‘અઘોષિત કટોકટીનો અર્થ પૂછવામાં આવ્યો ત્યારે તેમણે કહ્યું, “મને કટોકટી સમયની પરિસ્થિતિ યાદ છે, ત્યારે હું જેલમાં ગયો હતો અને મેં માર ખાધો હતો.